Cabaret (filma)

Cabaret 1951an Bob Fossek zuzendutako filma da, Christopher Isherwooden The Berlin Stories eleberrian oinarrituta.

Argumentua 

1930eko hamarkadako Berlinen, Weimar Errepublikaren bukaeran, Sally Bowles estatubatuarrak (Liza Minnelli) Kit Kat Club kabaretean abesten du, Zeremonien Nagusiaren (Joel Grey) zuzendaritzapean. Bryan Roberts idazle britainiarra (Michael York), Berlingo ostatu batera heldu da non Miss Schneider (Elisabeth Newman) nagusia, Miss Kost (Helen Vita) emagaldua eta Herr Ludwig (Ralph Walter) eleberri pornoen argitaratzailea bizi dira. Bryanek Sally ezagutu eta honek Firtz Wendel (Fritz Wepper) aurkeztu eta gero, Bryanek Firtzi ingelesezko klaseak emango dizkio.

Klaseetan, Fritzek Natalia Landauer (Marisa Berenson) judua ezagutu eta maiteminduko da. Bitartean, Maximiliam (Helmut Griem) aristokrata bisexualak Sally eta Bryanekin harremanetan hasten du.

Azkenean, Maximiliamek Alemaniatik ihes egingo du, Sallyk haurdun geratu eta abortatuko du, Bryanek etxera itzuliko da eta Natalia eta Fritzek elkarrekin ezkonduko dute.

Pertsonai nagusiak 
 Liza Minnelli: Sally Bowles
 Michael York: Bryan Roberts
 Joel Grey: Zeremonien Nagusia
 Helmut Griem: Maximilian von Heune
 Fritz Wepper: Fritz Wendel
 Marisa Berenson: Natalia Landauer
 Elisabeth Newman: Miss Schneider
 Helen Vita: Miss Kost
 Ralph Walter: Herr Ludwig

Abestiak 
Abesti guztiak John Kanderrek eta Fred Ebbek moldatuak

 "Willkommen" - Joel Grey
 "Mein Herr" - Liza Minnelli
 "Tiller Girls" - Joel Grey
 "Maybe This Time" - Liza Minnelli
 "Money, Money" - Joel Grey
 "Two Ladies" - Joel Grey
 "Heiraten" - Greta Keller
 "Tomorrow Belongs To Me" - Oliver Collignon
 "If You Could See Her" - Joel Grey
 "(Life is a) Cabaret" - Liza Minnelli

Sariak 
Cabaretek 10 Oscar Sarietarako izendapenak lortu zituen 1973an, eta zortzi lortu: zuzendari onenarena (Bob Fosse), emakumezko aktore onenarena (Liza Minnelli), gizonezko bigarren mailako aktore onenarena (Joel Grey), argazkigintza onenarena, muntatze onenarena, soinu banda onenarena, zuzendaritza artistiko onenarena eta soinu onenarena (hala ere, ez zuen film onenarena lortu The Godfather garailea izanik).

Kanpo estekak 
 imdb.com

Ameriketako Estatu Batuetako filmak
Zuzendari onenaren Oscar Saria irabazi duten filmak
Emakumezko aktore onenaren Oscar Saria irabazi duten filmak
Gizonezko bigarren aktore onenaren Oscar Saria irabazi duten filmak
Argazkigintza onenaren Oscar sariaren irabazleak
Zuzendaritza artistiko onenaren Oscar sariaren irabazleak
Jatorrizko soinu banda onenaren Oscar Saria irabazi duten filmak
Muntatze onenaren Oscar Saria irabazi duten filmak
Soinu onenaren Oscar Saria irabazi duten filmak
Musikal filmak
Bisexualitateari buruzko filmak
Zuzendari Onenaren BAFTA saria duten filmak